ผมมีพสพ.กับแฟนเมื่อวันที่13 ก.ย. มีการสอดใส่และไม่ได้ป้องกันครับไม่ได้ใส่ถุง เพราะทำไปได้สักระยะแล้วจึงเอาออกมา ไม่ได้มีการหลั่งครับ แฟนจำไม่ได้ว่าประจำเดือนของเดือนที่แล้วมาวันไหน แต่ล่าสุดประจำเดือนมาวันที่ 18 ก.ย. มานิดหน่อยแล้วก็มาปกติจนถึงวันที่ 25 ก.ย. แบบนี่ยังมีโอกาสท้องอยู่ไหมครับ ขอบล่วงหน้าครับ
สวัสดีค่ะ หากมีการสอดใส่อวัยวะเพศเข้าสู่ช่องคลอด แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะสำหรับการที่ประจำเดือนมาวันที่ 18-25 ก.ย. โดยในวันแรกมาปริมาณเล็กน้อย หลังจากนั้นมาเป็นปกติดี ก็ถือว่าปกติดีค่ะ และหากมาในช่วงวันที่ที่ควรจะมา ก็แสดงว่าเป็นประจำเดือนที่ปกติ และไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 13 ก.ย. ค่ะ